བླ་མ་མཆོད་པའི་ཆོ་ག་ཟུང་འཇུག་སྒྲུབ་པའི་ཤིང་རྟ་
ཞེས་བྱ་བ་བཞུགས། །
ལེགས་བྱས་རིན་ཆེན་བྱེ་བའི་གཏེར་གྱུར་ཡེ་ཤེས་དབུ་བའི་དོ་ཤལ་ཅན། །སྐུ་
གསུམ་གོ་འཕང་རླབས་འཕྲེང་སྩོལ་ལ་ནམ་ཡང་ཡོལ་བ་མེད་པ་ཡི། །རྒྱལ་བ་རྒྱ་
མཚོའི་བདག་ཉིད་གཅིག་པུ་རྡོ་རྗེ་སློབ་དཔོན་ཞབས་པད་ཟུང་། །གཙུག་གི་རྒྱན་
དུ་འབྲལ་མེད་བསྟེན་ནོ་དངོས་གྲུབ་མ་ལུས་ཆར་ལྟར་ཕོབ། །བློ་གྲོས་ཡངས་པའི་
དགའ་ཚལ་གསར་པ་ལ། །མཁས་བཙུན་བཟང་པོའི་དཔག་བསམ་ཡོངས་འདུའི་
ལྗོན། །གྲགས་སྙན་ལོ་འབྲས་དུད་པའི་རྐང་འཐུང་དབང༌། །སླུ་མེད་འདྲེན་པ་ཁྱོད་
ནི་གཏན་གྱི་སྐྱབས། །རྒྱལ་ཀུན་ཡབ་གཅིག་ཟུར་ཕུད་ལྔ་པ་གང༌། །བཤེས་གཉེན་
དམ་པར་བསྟན་ལ་ངེས་རྙེད་ཕྱིར། །སངས་རྒྱས་རྣམས་ཀྱང་གང་གི་སྐུར་ཚང་བས། །
ཁྱོད་ཉིད་མཆོད་པ་དངོས་གྲུབ་ཀུན་གྱི་གཞི། །དེ་ཕྱིར་རྡོ་རྗེ་སློབ་དཔོན་ཚུལ་བཞིན་
དུ། །མཆོད་པའི་ཆོ་ག་སྔོན་རབས་གསུང་སྒྲོས་དང་། །འགལ་བ་མེད་ཅིང་གཞན་
དག་རྒྱས་བསྡུས་ཙམ། །བྱས་ལ་སྦྱར་བྱང་བཀོད་པ་མ་ཡིན་པའི། །རྗོད་བྱེད་ཚིག་
གི་སྙན་འགྱུར་རབ་ལྡན་ཞིང་། །དོན་བཟང་སྔོན་མེད་ལེགས་པར་བཤད་པ་ཡི། །
ཟུང་འཇུག་སྒྲུབ་པའི་ཤིང་རྟ་ཆེན་པོ་འདི། །ཁོ་བོས་ལེགས་བཤད་དོ་རར་འདྲེན་ནོ་
ཀྱེ། །ཐོག་མར་གནས་ཡོ་བྱིན་རླབས་སྐྱབས་འགྲོ་སེམས་བསྐྱེད་ཚད་མེད་བཞི་སྒོམ་
པ་སྔོན་དུ་བཏང་ཕྱི་ནང་གི་མཆོད་པ་རྣམས་བླ་མེད་ཀྱི་གཞུང་ལས་ཇི་ལྟར་འབྱུང་
བ་བཞིན་བྱིན་གྱིས་བརླབ། དངོས་གཞི་ནི། སྭ་བྷཱ་ཝས་སྦྱངས། སྟོང་པའི་ངང་ལས།
སྲ་ཞིང་བརྟན་པའི་རྡོ་རྗེའི་གུར་ཁང་མེ་རི་དང་བཅས་(༧བ)པའི་དབུས་སུ་བྷཾ་ལས་
རིན་པོ་ཆེ་སྣ་ལྔ་ལས་གྲུབ་པའི་གཞལ་ཡས་ཁང་གྲུ་བཞི་སྒོ་བཞི་རྒྱན་རྟ་བབས་ལ་
སོགས་པ་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ། གླང་པོ་ཆེ། སེང་
58

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
གེ། རྟ་མཆོག །རྨ་བྱ། མཁའ་ལྡིང་གིས་བཏེག་པའི་རིན་པོ་ཆེའི་ཁྲི་ཡངས་ཤིང་རྒྱ་
ཆེ་བའི་སྟེང་དུ་སྣ་ཚོགས་པདྨ་ཟླ་བ་ཉི་མའི་དཀྱིལ་འཁོར་གྱི་གདན་ལ། ངོ་བོ་རང་
གི་དྲིན་ཅན་རྩ་བའི་བླ་མ་དེ་ཉིད་རྣམ་པ་ཆོས་ཀྱི་རྒྱལ་པོ་བཙོང་ཁ་པ་ཆེན་པོ་སྐུ་
མདོག་དཀར་ལ་དམར་བའི་མདངས་ཆགས་པ་འཛུམ་པའི་ཞལ་ལས་འོད་ཟེར་ཕྱོགས་
བཅུར་འཕྲོས་པས་རྒྱལ་བ་རྣམས་མཉེས་ཤིང་འགྲོ་བ་ཀུན་གྱི་རེ་བ་ཡོངས་སུ་སྐོང་བ།
ཕྱག་གཉིས་ཆོས་འཆད་ཀྱི་ཕྱག་རྒྱས་མེ་ཏོག་ཨུཏྤ་ལའི་ཡུ་བ་ནས་བཟུང་བའི་འདབ་
མ་སྙན་གྱི་ཐད་དུ་ཁ་བྱེ་བའི་སྟེང་ན་ཤེས་རབ་ཀྱི་རལ་གྲི་དང་། ཤེར་ཕྱིན་གྱི་གླེགས་
བམ་བསྣམས་པ། ཞབས་རྡོ་རྗེའི་སྐྱིལ་ཀྲུང་གིས་བཞུགས་པ། ཆོས་གོས་རྣམ་པ་
གསུམ་དང་། པཎ་ཞྭ་གསེར་གྱི་མདོག་ཅན་གྱིས་མཛེས་པར་བརྒྱན་པ། དགེ་སློང་
རྡོ་རྗེ་འཛིན་པའི་བདག་ཉིད་ཅན་གྱི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ།
ཐུགས་ཀའི་ཧཱུཾ་ལས་འོད་ཟེར་འཕྲོས་པས། རྩ་བ་དང་བརྒྱུད་པར་བཅས་པའི་དཔལ་
ལྡན་བླ་མ་དམ་པ། སངས་རྒྱས། ཆོས། དགེ་འདུན། ཡི་དམ་དཀྱིལ་འཁོར་གྱི་ལྷ་
ཚོགས། དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས་དང་བཅས་པ་སྤྱན་དྲངས།
མཁའ་ཁྱབ་དོན་དམ་དག་པ་ཆོས་ཀྱི་དབྱིངས། །སྣ་ཚོགས་སྤྲུལ་པའི་དབང་པོའི་
གཞུ་རིས་ཅན། །བརྗོད་བྲལ་སྒྱུ་འཕྲུལ་དྲ་བའི་གར་མཁན་མ། །ཁྱབ་བདག་འཁོར་
ལོའི་དབང་ཕྱུག་གནས་འདིར་གཤེགས། །གསང་གསུམ་ཤེལ་དཀཪ་དྲི་བྲལ་མེ་ལོང་
མ། །མཆོག་གསུམ་དམ་པའི་སྣང་བརྙན་ཀུན་འཆར་བས། །དངོས་གྲུབ་གཟིགས་
(༨ན)མོར་མཚར་བའི་བྱེད་པོ་མཆོག །ཀུན་འདུས་རྡོ་རྗེ་སློབ་དཔོན་འདིར་གཤེགས་
ཤིག །མི་ཕྱེད་དད་པའི་ཤིང་རྟ་ཆེན་པོ་ཡིས། །ཡེ་ཤེས་འཁོར་ལོའི་ལྷ་ཚོགས་ཡིད་
བཞིན་ནོར། །འགྲོ་བའི་བསོད་ནམས་རྒྱལ་མཚན་རྩེར་འགོད་ཕྱིར། །གནས་འདིར་
སྤྱན་འདྲེན་ཐོགས་མེད་ད་ཚུར་སྤྱོན། །ཨོཾ་མཱུ་ལ་ཤྩ་མཱ་ལ་སྱ་ཤྲཱི་མངྒུ་རུ་རཏྣ་སུ་དྷཱི་ཀཱིརྟི་
ས་པ་རི་ཝཱ་ར་བཛྲ་ས་མཱ་ཛཿ ཛཿཧཱུཾ་བཾ་ཧོཿ གཉིས་སུ་མེད་པར་གྱུར། བཞུགས་སུ་
གསོལ་བ་ནི། གཉིས་འཐུང་སོགས་ཀྱིས་བཏེག་པའི་རིན་ཆེན་ཁྲི། །ཆུ་སྐྱེས་འདབ་
59

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
སྟོང་བཞད་པའི་གེ་སར་རྩེར། །རྟ་ལྗང་ཆུ་ཤེལ་དབང་པོའི་དཀྱིལ་འཁོར་སྟེང་། །
ཞབས་ཟུང་འཁོར་ལོའི་རི་མོ་རྟག་བཞུགས་གསོལ། །པདྨ་ཀ་མ་ལཱ་ཡེ་སྟཱཾ། ཡན་ལག་
བདུན་པ་ལས། ཐོག་མར་ཕྱག་བྱ་བ་ནི། གྲངས་མེད་དཀྱིལ་འཁོར་བྱེ་བའི་གླིང་བཞི་
ལ། །ཁྱབ་བདག་རིགས་ཀྱི་གསེར་སྦྱངས་འཁོར་ལོ་ཡིས། །དམ་པའི་ཆོས་ཀྱི་སྲིད་ལ་
དབང་སྒྱུར་བའི། །དཔལ་ལྡན་བླ་མ་དམ་པར་ཕྱག་འཚལ་ལོ། །མཚན་བཟང་བཅུ་
དྲུག་ཆ་ཤས་ཡོངས་རྫོགས་པས། །མཐོང་ན་མི་མཐུན་མེད་པའི་བཤེས་གཉེན་
བཞུགས། །འགྲོ་ཀུན་ཐར་པར་འཁྲིད་པའི་ས་མཁན་དུ། །མེས་པོས་སྤྲུལ་ཞེས་འགྲོ་
ལ་ངོམ་པ་འདྲ། །ཇི་ལྟ་ཇི་སྙེད་ཤེས་བྱའི་གནས་ལུགས་ཀྱི། །རྩེ་དགའ་ཁོང་ནས་
རྒོད་པའི་མཁྱེན་པའི་སྤྱན། །དཀྱུས་རིང་གསུང་རབ་རྒྱ་མཚོར་འཇུག་པའི་རྫས། །
ཐམས་ཅད་གཟིགས་པའི་དབང་པོར་ལྷུན་གྱིས་གྲུབ། །བྱམས་ལྡན་མཆུ་སྒྲོས་ཨུཏྤལ་
དམར་པོའི་འདབ། །འགྲོ་ལ་རྗེས་སུ་ཆགས་པའི་འཛུམ་རླབས་ཀྱིས། །ཕན་བདེའི་
འགྲོན་རྣམས་རིང་ནས་འགུགས་པ་ལ། །ལུང་རྟོགས་ཆོས་ཀྱི་སྒོ་འཕར་ཕྱེ་བ་བཞིན། །
སྲིད་པ་བརྒལ་དཀའི་ཆུ་(༨བ)མཚོར་བྱིང་བའི་འགྲོ །སྐད་ཅིག་རྡོ་རྗེ་འཛིན་པའི་ས་
ཆེན་པོར། །གྲངས་རིང་བགྲོད་དཀར་སྨྲ་བའི་དངུལ་ཆུའི་ཐིགས། །རིག་པའི་སོར་
མོས་བཅད་ཚེ་འཛེག་སྙམ་བྱེད། །དྲི་མེད་སྡོམ་གསུམ་ལུས་སྟོབས་རབ་ཏུ་རྒྱས། །
རླབས་ཆེན་སྤྱོད་པའི་གསེར་སྦྱངས་དྲ་བས་མཛེས། །སྨིན་གྲོལ་མཚོན་ཆའི་འཁོར་
ལོས་བདུད་སྡེའི་གཡུལ། །ཕམ་མཛད་བཤེས་གཉེན་ས་སྲུང་དབང་པོ་ཆེ། །འཁོར་
འདས་ཆོས་ཀྱི་ལེགས་པའི་ལམ་ཡངས་པོར། །འབད་མེད་བདེ་བར་འཁྲིད་པའི་ས་
མཁན་མཆོག །དངོས་དང་བརྒྱུད་པའི་བླ་མའི་ཚོགས་རྣམས་ལ། །རྩེ་གཅིག་དང་
བའི་ཡིད་ཀྱི་ཕྱག་འཚལ་ལོ། །གཉིས་པ་མཆོད་པ་འབུལ་བ་ལ། མཎྜལ་ནི། ཕུན་
ཚོགས་ཁོད་སྙོམས་ལྟ་ན་སྡུག་པའི་ཞིང་། །ཕུན་ཚོགས་རིན་ཆེན་ལས་གྲུབ་དབྱིག་
འཛིན་སྟེང་། །ཕུན་ཚོགས་ཤེལ་དཀར་དབང་སྔོན་པད་རཱཀ་དང་། །ཕུན་ཚོགས་
གསེར་སྦྱངས་ལས་གྲུབ་རི་རབ་རྩེར། །འཆི་མེད་བདག་པོའི་ཁང་བཟང་ཉམས་
60

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
དགའ་བ། །སྲིད་པའི་འབྱོར་བ་མ་ལུས་བསྡུས་པ་བཞིན། །བང་རིམ་བཞིའི་སྟེང་
ལེགས་བྲིས་གྲོང་ཁྱེར་ནི། །བཀོད་པ་རྒྱ་མཚོའི་དགེ་མཚན་ཚར་དུ་དངར། །དགེ་
བཅུའི་ཡོན་ཏན་ཚང་བ་ཡུལ་གྱི་ལྗོངས། །ཕྱོགས་མཚམས་འགྱུར་མེད་གླིང་བཞི་གླིང་
ཕྲན་བརྒྱད། །གསེར་རི་བདུན་སོགས་གྲངས་མེད་ས་འཛིན་རྣམས། །བྱེད་པོས་མ་
བསྐྲུན་སྤེལ་ལེགས་ཕྲེང་བར་བསྒྲིགས། །རོལ་མཚོ་བདུན་དང་ཆུ་གཏེར་ཆེན་པོ་ཡི། །
འཛུམ་རླབས་དགའ་སྟོན་བསུ་བའི་ཆོ་ག་མཁན། །རྒྱལ་སྲིད་སྣ་བདུན་བུམ་བཟང་
འདོད་འཇོའི་བ། །དཔག་བསམ་ཤིང་དང་ཉི་མ་ཟླ་བ་ཟུང༌། །ལྷ་མིའི་དཔལ་འབྱོར་
ལོངས་སྤྱོད་ཕུན་ཚོགས་རྣམས། །སྐྱབས་གནས་ཀུན་འདུས་དྲུག་པ་རྡོ་རྗེ་འཆང་། །
བཤེས་གཉེན་གཟུགས་སུ་རྣམ་རོལ་(༩ན)དངོས་བརྒྱུད་ཀྱི། །དཔལ་ལྡན་བླ་མ་རྣམས་
ལ་དབུལ་བར་བགྱི། །ཆུ་བཞི་འབུལ་བ་ནི། གནམ་སྔོན་ཞུན་མར་འཁྱིལ་འདྲའི་དལ་
འགྲོའི་རྒྱུན། །མུ་ཏིག་ལྟར་བཀྲ་དབུ་བའི་འཛུམ་ཕྲེང་ཅན། །དྲི་བཟང་ངད་ལྡན་
ཡོལ་མེད་རླབས་ཕྲེང་གཡོ། །རིན་ཆེན་སྣོད་དུ་གཏམས་པའི་མཆོད་ཡོན་འདི། རྒྱལ་
བ་ཀུན་དངོས་དཔལ་ལྡན་བླ་མ་ལ། །དངོས་བཤམས་ཡིད་ཀྱིས་སྤྲུལ་ནས་ལེགས་
འབུལ་གྱི། །བརྩེ་ཆེན་ཐུགས་རྗེ་ཆེན་པོས་རབ་བཞེས་ཏེ། །དངོས་གྲུབ་རྣམ་གཉིས་
བཀའ་དྲིན་སྩལ་དུ་གསོལ། །ཨོཾ་མཱུ་ལ་ཤྩ་མཱ་ལ་སྱ་ཤྲཱི་མངྷུ་རུ་རཏྣ་སུ་དྷཱི་ཀིརྟི་ས་པ་རི་
ཝཱ་ར་ཨཉྙཾ་པྲ་ཏཱིཙྪ་ཡེ་སྭཱཧཱ། དེ་བཞིན་དུ་མཆོད་ཡོན་གྱི་གནས་སུ། ཞབས་བསིལ།
ཞལ་བསིལ། བསངས་གཏོར་རྣམས་རིམ་པ་བཞིན་བཅུག་ལ། སྔགས་ཀྱི་གནས་སུ། །
པཱཏྱཾ་ཨཉྩ་མཱ་ནཾ། པྲོཀྵ་ཎཾཞེས་རིམ་པ་ལྟར་སྦྱོར། ཉེར་སྤྱོད་ལྔ་རོལ་མོ་དང་བཅས་
འབུལ་བ་ནི། པད་དཀར་ཀུ་མུད་ཨུ་དུམ་ཝ་ར་སོགས། །འཇའ་ཚོན་ལྟར་བཀྲ་ཆུ་
སྐྱེས་སྣ་ཚོགས་པ། །སྐྱབས་གསུམ་ཀུན་འདུས་རྩ་བརྒྱུད་བླ་མ་ལ། །གུས་པས་འབུལ་
ལོ་བརྩེ་བས་བཞེས་སུ་གསོལ། །སྔར་གྱི་སྔགས་གཤམ་དུ་པུཥྤ། དྲི་ཞིམ་ངད་ཀྱིས་
ཕྱོགས་བྲལ་འཁོར་ལོ་ཀུན། །རབ་འགེངས་བདུག་སྤོས་ཆུ་འཛིན་ལྟར་འཁྲིགས་པ། །
ཚིག་རྐང་ལྷག་མ་གཉིས་རིགས་འགྲེ། དྷུ་པེ། རྨོངས་པའི་མུན་ཚོགས་སེལ་བ་སྣང་
61

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
6@? 8{ 99 D
ls GkC
28
བའི་གཏེར། །ཉི་ཟླ་ནོར་བུའི་འོད་ལྡན་སྒྲོན་མེའི་ཚོགས྾྾། །ཨཱ་ལོ་ཀེ། སྣ་ཚོགས་
སྨན་གྱི་བཅུད་ལྡན་བདུད་རྩིའི་ཆབ། །རྦ་རླབས་ཆལ་ཆིལ་གཡོ་བའི་དྲི་ཆབ་འདི྾྾། །
གནྡྷ། རོ་བརྒྱའི་ཟས་ཀྱི་བཅུད་ཀུན་མ་ལུས་པ། །གཅིག་ཏུ་བསྡུས་པའི་བཤོས་བཟང་
དམ་པ་འདི×^། །ནཻ་ཝིདྱེ། (༩བ)སིལ་སྙན་རྫ་རྔ་པི་ཝང་གླིང་བུ་སོགས། །སྙན་ཚིག་
གླུ་དབྱངས་རོལ་མོར་བཅས་པའི་ཚོགས××། །ཤཔྟ×། འདོད་ཡོན་ལྔའི་མཆོད་པ་ནི།
རྐེད་ཕྲ་ལུས་ལྡེམ་འདྲེན་བྱེད་ཡོན་པོར་ལྟ། །རབ་མཛེས་གར་བསྒྱུར་གཟུགས་ཀྱི་
མཆོད་པའི་ཚོགས××། །རཱུ་པ་ཀཱ་མ་གུ་ཎ་པཱུ་ཛེ་ཏེ་ཨཱཿཧཱུཾ། གྲངས་མེད་ཚིག་གི་ཉམས་
ལྡན་རྒྱུད་མང་སྒྲ། །སྙན་འགྱུཪ་གླུར་ལེན་སྒྲ་ཡི་མཆོད་པའི་ཚོགས༞^། །ཤཔྟ། སྦྲུལ་
གྱི་སྙིང་པོའི་དཔལ་ལ་འགྲན་བཟོད་པའི། །མངར་བའི་ངད་ལྡན་དྲི་ཡི་མཆོད་པའི་
ཚོགས××། །དྷུ་པེ། སྐབས་གསུམ་དབང་པོའི་ལོངས་སུ་ཉེར་སྤྱོད་པའི། །བདུད་
རྩིའི་སྤུན་ཟླ་རོ་ཡི་མཆོད་པའི་ཚོགས྾྾། །ར་ས། ལེགས་བྲིས་རྣམས་ཀྱི་གོས་ཟུངས་
དར་ཟབ་སོགས། །པད་འདབ་ལྟར་འཇམ་རེག་བྱའི་མཆོད་པའི་ཚོགས××྾། །སྤརྒ།
རྒྱལ་སྲིད་སྣ་བདུན་ནི། ཕུན་ཚོགས་གླིང་བཞིའི་དཔལ་ལ་དབང་བྱེད་པའི། །ཐོགས་
མེད་རྩིབས་སྟོང་གསེར་གྱི་འཁོར་ལོ་འདི྾྾། །ཙཀྲ། ཕུལ་བྱུང་འདོད་པའི་རེ་བ་མ་
ལུས་པ། །སྐོང་བྱེད་ནོར་བུ་དབང་གི་རྒྱལ་པོ་འདི༞༞། །མ་ཎི། ཟག་མེད་བདེ་བའི་
མཆོད་སྦྱིན་སྟེར་མཁས་པའི། །མཛེས་སྡུག་ཡིད་འོང་བཙུན་མོ་དམ་པ་འདི༞། །སྦྱི།
བྱམས་བརྩེའི་སྟོབས་ཀྱིས་དབྱིག་འཛིན་མ་ལུས་པ། །བདེ་བར་སྐྱོང་བའི་ནུས་ལྡན་
བློན་པོ་འདི྾྾། །པུ་རུ་ཁ། ཀཻ་ལ་ཤ་ཡིས་ས་འཛིན་དབང་པོ་ལ། །རིན་ཆེན་རྒྱན་
གྱིས་སྤྲས་འདྲའི་གླང་པོ་འདི××། །ཧསྟི། རླུང་གི་ཤུགས་འཆང་སྟོང་གསུམ་སྐད་ཅིག་
ལ། །ཐོགས་མེད་མྱུལ་བའི་ཅང་ཤེས་རྟ་མཆོག་འདི××། །ཨ་ཤྭ། རཱ་མ་ཎ་ལྟར་དཔའ་
མཛངས་བརྟུལ་ཕོད་པའི། །ཕྱོགས་ལས་རྣམ་པར་རྒྱལ་བའི་དམག་དཔོན་འདི×྾། །
ཁངྒ། དགེ་ཚོགས་(༡༠ན)ནོར་བུའི་ཡུ་བས་རབ་བཏེག་
པའི། །ཉོན་མོངས་ཚ་གདུང་སེལ་བའི་གདུགས་དཀར་འདི×྾། །ཚཱ་ཏྲ་མངྒ་ལ།
ka? I{ ¢K G#9
)| 】
ག
62

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
འཛམ་བུ་ཆུ་བོའི་གསེར་སྦྱངས་ལས་གྲུབ་པའི། །ཕན་བདེའི་ཉལ་འགྲོའི་ཀླུང་ལ་
བརྟེན་པའི་ཉ྾། །མཏྶ་མངྒ་ལ། །བཀྲ་ཤིས་རི་མོ་གཡས་སུ་རབ་འཁྱིལ་བའི། །སྙན་
པ་ཕྱོགས་བཅུར་སྒྲོག་པའི་དུང་དཀར་འདི྾྾། །ཤཾ་ཁ་མངྒ་ལ། ཉེས་པའི་འདམ་གྱི་
དྲི་བྲལ་བྱད་གྲོལ་གྱི། །འདབ་མ་རྣམ་པར་རྒྱས་པའི་པདྨ་དཀར××། །པདྨ་མངྒ་ལ྾།
ཕུན་ཚོགས་ཟད་པ་མེད་པའི་འདོད་དགུའི་གཏེར། ༑རིན་ཆེན་ལས་གྲུབ་བུམ་པ་
བཟང་པོ་འདི྾྾། །ཀ་ལཱ་ཤ་མངྒ་ལ། མིག་གི་གཟིགས་མོར་མཚར་བའི་རི་མོ་མཆོག །
ཡོངས་སུ་སྨིན་པའི་དཔལ་གྱི་བེའུ་འདི××། །ཤྲཱི་བཏྶ་མངྒ་ལ། ཐར་པ་མཆོག་གི་ཁང་
བཟང་དམ་པའི་རྩེར།